Rikunarita-ORG/Wikinium huggingface dataset:
# Мовести животни

| Мовести животни |
| --- |
|  |
| Слатководно мовесто животно |
| Научна класификација |
| Царство: | Животни |
| Натколено: | Лофотрохозоа |
| Колено: | **Bryozoa** |
| Класи |
|
Stenolaemata Gymnolaemata Phylactolaemata |

**Мовести животни** е заедничко име за два типа (*Endoprocta* и *Ectoprocta*) на мали и едноставни водни животни кои се хранат со помош на круна од пипала наречена лофофор и кои обично формираат прикрепени, мовести колонии. Класификацијата на овие два типа варирала во зависност од промената во мислењата за врската на мовестите животни со другите типови на животни. Авторите кои мислат дека двете групи имаат близок заеднички предок го задржуваат името **Bryozoa** и ги третираат ендопроктите (мовести животни кај кои устата и аналниот отвор се наоѓаат во лофофорот) и ектопроктите (мовести животни каде анусот е надвор од лофофорот) како класи. Други го користат терминот бриозои само за ектопроктите.

Ендопроктите, кои се морски форми со исклучок на еден слатководен вид, имаат глобуларно тело кое е потпрено на дршка. Лофофорот ги обиколува и устата и анусот. Се размножуваат полово и бесполово, често формирајќи колонии на поврзани единки. Кај ектопроктите, кои се претежно морски, лофофорот не го обиколува анусот. Колониите кои ектопроктите ги формираат по пат на бесполово размножуавње се со различна структура, и секој член обично има цврста заштитна покривка.

## Општи својства

Ендопроктите и ектопроктите се ситни, често микроскопски животни кои ретко достигнуваат повеќе од 1 mm во должина. Повеќето видови живеат во плитки води, иако некои се забележани и на длабочини од 5,500 m. Многу видови се хермафродити.

## Наводи
# Вироид

**Вироиди** се растителни патогени кои се состојат од една кратка, кружна, РНК молекула без белковинска обвивка која е карактеристична за вирусите.

Вироидите биле откриени и именувани од страна на Теодор Ото Динер, растителен патолог вработен во Службата за Земјоделско Истражување во Мериленд во 1971 година.

Вироидите се екстремно мали по големина, со геном од 246 до 467 нуклеотиди и се состојат од помалку од 10,000 атоми. Досега се идентификувани 33 видови.

## Наводи
# Железно време

|  |
| --- |
| **Трипериоден систем** |
| **Холоцен** | **Железно време** | **Протоисторија** |
| Доцно бронзено време |   |
| Средно бронзено време |
| Младо бронзено време |
| **Бронзено време** |
| Бакарно време (енеолит) |   |   |
| Младо камено време (неолит) | **Праисторија** |
| Мезолит / Епипалеолит |
| **Плеистоцен** | Доцен палеолит |   |
| Среден палеолит |
| Ран палеолит |
| Палеолит |
| **Камено време** |

Воинот од Хиршланден (германски: Krieger von Hirschlanden), најстарата позната антропоморфна статуа во природна големина од железното време, северно од Алпите
Како хронолошка одредница за почетокот на **железното време** се земаат последните векови од вториот милениум пне., те. околу 1200 г. пне. Оваа дата е во врска со значајните претумбации, кои во тој период го потресле поголемиот дел од средоземниот простор, т.н. егејски преселби. Поместувањето трае отприлика сè до VIII век п.н.е., кога настанува определено стабилизирање на племињата во географски аспект.

## Хронологија

|  |
| --- |
|  |

## Македонија во железното доба

Железното време во Република Македонија според М. Гарашанин е поделено на: рано железно време I и II кое го покрива периодот до VI век пне. и железно време III кое го опфаќа крајот на VI век пне. кога најголемиот дел од Македонија пред сè го губи праисторискиот карактер во материјалната култура. Територијата на Република Македонија наоѓајќи се во централно-Балканскиот регион не претставувала географска, културна, етничка средина која била затворена и изолирана. Истата трпела влијание од другите културни групи од соседните простори. Долините на Вардар и другите реки претставувале особена комуникација меѓу север и југ те. помеѓу средна Европа и Егеј.

Со рекогносцирање евидентирани се железнодобски населби сместени на високи и потешко пристапни места. За разлика од населбите, некрополите се систематски истражувани и истите ги има во неколку типови: гробови под тумули, рамни некрополи и крајпатни гробови.

Во Висои е истражен тумул со 44 гробни конструкции, а во Пелагонискиот Регион исто така се евидентирани тумули кај селата Мојно, Орле и Чанчиште.

Други наоѓалишта од железното време се: Орлова Чука, Кунова Чука и Текешински лозја во источна Македонија. Во Охридската област познати се требенишките кнежевски гробови од VI век пне., потоа наоѓалиштата кај селата Радолишта и Речица.

## Наводи

## Надворешни врски

* Студентско Археолошко здружение Аксиос Архивирано на 21 јануари 2005 г.
# Сатја-југа

|  |
| --- |
| Дел од статиите **Хиндуизам** |
|  |
| Историја  · Божества |
| Секти  · Митологија |
| Верувања |
| Реинкарнација  · Мокша |
| Карма  · Самсара  · Маја |
| Нирвана  · Дарма |
| Јога  · Ајурведа |
| Југа  · Вегетаријанство |
| Бакти  · Арта |
| Текстови |
| Упанишади  · Веди |
| Багават гита |
| Рамајана  · Махабхарата |
| Пурана  · Аранјака |
| Сродни статии |
| Хиндуизам по земји |
| Водачи  · Мандир  · |
| Касти  · Мантра |
| Речник  · Празници |
| Мурти |

**Сатја-југа** (деванагари: सत्य युग), наречена и **крита-југа** во хиндуизмот, е „*југа* (доба или ера) на вистината“, кога човештвото го водат боговите, а секоја манифестација или работа е блиску до најчистиот идеал. Понекогаш се нарекува и „Златно доба“. Просечното траење на сатја-југата изнесува 100.000 години. Останатите се: двапара-југа, трета-југа и кали-југа.

## Според светите текстови

Меѓу четирите ери, сатја-југа е најважната, во која владеат знаењето, медитацијата и покорноста. Сите столбови на религијата се целосно присутни. Просечен животен век на луѓето во сатја-југа се верува дека е над 100 илјади години. За време на сатја-југа, луѓето ќе прават само добри и возвишени дела, и се верува дека ова е време кога „сите луѓе ќе бидат среќни“.

Во Махабхарата е запишано:

>
> [...] нема сиромашни ниту богати; нема потреба од работа, бидејќи сè што им е потребно на луѓето, го добиваат преку силата на волјата; главна доблест е препуштањето на овоземните желби. Крита југа е без болести, без лоши мисли, без тага, без страв. [...]
>
>
>

## Поврзано

* Југа
* Хиндуизам
# Селена

Селена го бакнува Ендимион додека спие
**Селена** (грчки: Σελήνη = „Месечина“) била грчка божица на месечината. Таа била ќерка на титаните Хиперион и Теја, како и сестра на Хелиј (богот на Сонцето) и на Аврора (божицата на утринското руменило). Како и нејзиниот брат Хелиј, таа се возела со кочија по небото, влечена од два бели коња или две говеда (чии рогови ја симболизираат полумесечината). Хомеровата химна за Селена најдобро ја отсликува божицата. Подоцнежните митови ја опишуваат како белорака божица со убави локни, со долги крила и со златна круна во форма на зраци.

## Митот за Селена

Единствено еден познат мит се поврзува за божицата, кој се однесува на нејзината љубов кон убавото момче Ендимион, најчесто претставуван како пастир. Една ноќ, божицата го нашла момчето заспан во пештера на планината Латмо (во Карија). Ноќи и ноќи таа легнувала до него сѐ додека тој не заспиел. Има многу верзии на овој мит, но преовладува верзијата дека Ѕевс го дарувал Ендимион со вечен сон и вечна младост. Ова може да се протолкува како казна бидејќи Селена со своето отсусутво ја занемарувала својата должност на небото или, пак како исполнување нажелбата на Селена за нејзиниот сакан.
# Мнемоника

Мнемоника за бројот на денови во секој месец. Секоја испакнатина претставува месец со 31 ден.
**Мнемоника** се правила и вештини за добро паметење. Мнемозина од старогрчката митологија била персонификација за меморија.

Пример за мнемоника: витамини растворливи во масти се витамините Е, К, Д и А. (мнемоника *КАДЕ*).
# Јужна Австралија

Положба на Јужна Австралија
**Јужна Австралија** (англиски: *South Australia*) е една од шесте сојузни држави на Австралија. Се граничи со Викторија и Нов Јужен Велс на исток, Квинсленд на североисток, Северната Територија на север, Западна Австралија на запад и Јужниот Океан на југ. Главен град е Аделаида.

## Поврзано

* Сојузни држави во Австралија
# Земјанка

Земјанка
**Земјанка** или **земјаница** — засолниште за луѓе или домашни животни, изградено над вдлабнатина или дупка ископана во земјата. Овие структури се најраниот тип на човечко живеалиште што им е познато на археолозите. Земјанките може да бидат целосно вкопани во земјата, со покрив покриен со земја или издлабени во рид. Може да бидат и полузакопани, со покрив направен од дрво или бусени трева.

Земјанките можат да бидат и привремени засолништа за време на војни или лов. Исто така, бидејќи можат да бидат добро камуфлирани, се користат како скривалиште за време на заседи.

## Наводи
# Хенџ

Три централни хенџа
**Хенџ** (староанглиски: *henge* = „висечки камења“) е кружна или овална конструкција од култен карактер, со над 20 m во пречник и ров околу него. Пристапот им е ограничен само од неколку страни, но најчесто од онаа која гледа кон Сонцето кога излегува на денот на летната долгодневица или зимската краткодневица. Можат да бидат составени од компоненти кои вклучуваат - камени седишта, камени кругови, менхири, трилити, кромлеси, некрополи и слично. Теориите за што можеле да бидат употребувани овие хенџови најчесто се поврзуваат со култни ритуали и астрономски опсерватории.

Најпознат хенџ во светот е Стоунхенџ.

## Библиографија

* Hodgson, J Neolithic Enclosures in the Isar Valley, Bavaria in Enclosures and Defences in the Neolithic of Western Europe (Part ii), Burgess, C, Topping, P, Mordant, C and Maddison, M, Oxbow, 2003 qtd in Cope, J, The Megalithic European, Harper Collins, 2004, pp48–49.
* The Penguin Dictionary of Archaeology Bray, W and Trump D (eds), Penguin London, 1982
* Malone, C Neolithic Britain and Ireland, Tempus, Stroud, 2001
* Whittle, A The Neolithic Period in The Archaeology of Britain, Hunter, I and Ralston, J (eds), Routledge, London, 2005.
* Thomas, J, Understanding the Neolithic, Routledge, London, 2004

## Надворешни врски

* Портал за мегалити и мегалитски мапи
# Карпеста уметност

Клунест еж
**Карпестата уметност** се состои во претстави на луѓе, животни, идолиформи, симболи, создадени со гравирање, сликање или низок релјеф врз камења и карпи.

## Во Македонија

* Карпестата уметност во Македонија
# Надир

Односот помеѓу зенитот, надирот и двата хоризонта.
**Надир** (од арап. **نظير** = „спротивен“) — место што се наоѓа веднаш под некое место, т.е. под прав агол на рамнината. Бидејќи самата замисла за нешто „под“ нешто друго не е дорбро одредена за научни цели, стручњаците користат построга дефиниција за надирот. Во астрономијата, геофизиката и сродните науки (на пр. метеорологијата), надирот на едно место е дадена точка на месната вертикала што оди во насока на Земјината тежа на тоа место. Спротивен на надирот е зенитот. Надирот, исто така може да се дефинира како замислена точка на небесната сфера спротивно од зенитот; се наоѓа на долната, невидливата половина од небесниот свод.

Надирот се однесува и на надолната геометрија при набљудувањето на еден сателит во орбита, каков што се користи при далечинско испитување на атмосферата и кога космонаутот е свртен кон Земјата кога врши некоја работа во отворена вселена.

Поимот надир ја означува и најниската точка што ја достигнува едно небесно тело додека привидно кружи околу дадена точка на набљудување. Вака може да се опише местоположбата на Сонцето, но ова е технички исправно само за една ширина во даден момент и е применливо само за мали геог. ширини. Велиме дека Сонцето е во надирот на едно место кога е во зенитот на антиподот на тоа место.

## Поврзано

* Зенит
* Небесен координатен систем

## Наводи
# Дијана

Римска статуа од 2. век, позната како *Дијана ловецот*
**Дијана** била божицата на ловот, месечината и раѓањето во римската митологија, ќерка на Јупитер и Латона. Таа била поврзана со дивите животни и шумите и имала моќ да разговара со нив и да ги контролира животните. Дијана се смета за римската верзија на грчката божица Артемида, иако таа има независно потекло во Италија. Дијана била позната во древната римска религија и била почитувана во римскиот Неопаганство и Стрегерија. Дијанската Вика, во голема мера феминистичка форма на пракса, е именувана по неа. Дијана била позната девица-божица на породувањето и жените. Таа била една од трите девици-божици, заедно со Минерва и Веста. Нејзиниот татко ѝ наредил да никогаш да не се омажи и ѝ дал стрели и нимфи, кои ја придружувале. Во една прилика, додека се капела, ја здогледал Актенон и таа им наредила на кучињата да го растргнат. Подоцна, таа го засакала овчарот Ендимион од пештерата Латма во Карија. Поради тоа, Дијана го замолила својот татко да го заспие Ендимион во вечен сон, со цел да ја зачува својата убавина.

## Наводи
# Аполо 17

Аполо 17| Gene Cernan salutes the U.S. flag, with the Apollo Lunar Module *Challenger* and Lunar Roving Vehicle in the background |
|  |
| Вид задача | Слетување на Месечината со екипаж (J) |
| Стопанисувач | NASA |
| COSPAR-ознака | * CSM: 1972-096A
* LM: 1972-096C
 |
| SATCAT-бр. | * CSM: 6300
* LM: 6307
 |
| Траење на задачата | 12 денови, 13 часа, 51 минута, 59 секунди |
|  |
|  |
| Особини на леталото |
| Летало | * Apollo CSM-114
* Apollo LM-12
 |
| Произведувач | * CSM: North American Rockwell
* LM: Grumman
 |
| Маса | 48,609 kg (107,165 lb) |
| Маса при слет. | 5,500 kg (12,120 lb) |
|  |
|  |
| Екипаж |
| Број | 3 |
| Членови | * Јуџин Сернан
* Роналд Еванс
* Харисон Шмит
 |
| Повик. знак | * CSM: *America*
* LM: *Challenger*
 |
| ИОС | 1 in cislunar space |
| Траење на ИОС | 1 hour, 5 minutes, 44 seconds (spacewalk to retrieve film cassettes) |
|  |
|  |
| Почеток на задачата |
| Датум на лансирање | Предлошка:Start date text UTC (12:33 am EST) |
| Ракета | Saturn V SA-512 |
| Место | Kennedy, LC-39A |
|  |
|  |
| Крај на задачата |
| Презел | USS *Ticonderoga* |
| Спуштање | Предлошка:End date text UTC |
| Место | South Pacific Ocean (﻿ / ﻿) |
|  |
|  |
| Lunar орбитер |
| Spacecraft component | Command and service module |
| Orbital insertion | December 10, 1972, 19:53:55 UTC |
| Orbital departure | December 16, 1972, 23:35:09 UTC |
| Orbits | 75 |
| Лунарен лендер |
| Spacecraft component | Lunar Module |
| Датум на слетување | December 11, 1972, 19:54:58 UTC |
| Return launch | December 14, 1972, 22:54:37 UTC |
| Место на слетување | Taurus–Littrow ﻿ / ﻿ |
| Sample mass | 115 kg (254 lb) |
| Surface EVAs | 3 |
| EVA duration | * 22 часа, 3 минути, 57 секунди
* 1st: 7 часа, 11 минути, 53 секунди
* 2nd: 7 часа, 36 минути, 56 секунди
* 3rd: 7 часа, 15 минути, 8 секунди
 |
| Лунарен rover |
| Distance driven | 35.7 kм (117,000 ст) |
|  |
|
 Left to right: Schmitt, Cernan (seated), EvansApollo program← Аполо 16Apollo 18 (canceled) → |

**Аполо 17** беше последната мисија од програмата Apollo и единствената што заврши со слетување на Месечината во 1972 година.

Лансирана е на 7 декември 1972 година од Кејп Канаверал, Флорида. Екипажот го сочинуваа: Јуџин Сернан (командант), Харисон „Џек“ Шмит (пилот на лунарниот модул, првиот и единствен геолог на Месечината) и Роналд Еванс (пилот на командниот модул). Слетувањето се случи на 11 декември 1972 во долината Таурус-Литров.
Ова беше првата и единствена ноќно лансирање во историјата на програмата Apollo. Астронаутите поминаа рекордни 75 часа на површината на Месечината и направија три излегувања (EVA) во вкупна должина од 22 часа и 4 минути. Првпат беше употребен унапреден Lunar Roving Vehicle (ровер) што извозе над 35 километри. Собрани се 110,52 килограми месечински камења и почва – најмногу од сите Apollo мисии. Јуџин Сернан стана последниот човек што стапна на Месечината (14 декември 1972) и при заминувањето рече: „Бевме тука, направивме она што требаше да го направиме… ќе се вратиме некој ден, со мир.“ Аполо 17 официјално го означи крајот на ерата на слетувања на Месечината во 20 век – од тогаш никој човек не се вратил таму.

## Наводи
# Мецтли

Претставување на Мецтли
**Мецтли** е понизок ацтечки бог или божица на месечината, ноќта и земјоделците. Тој веројатно биле исто божество како Јохаултикетл или Којолксаухки и машкиот бог на месечината Течизтекатл; како и вториот, кој се плашел од Сонцето поради неговиот оган.

## Легенда

Ацтеките верувале дека живеат во универзум во кој доминираат генерации богови на сонцето, а сегашниот, познат како Тонатиух, бил петти. Првите три претходни сонца загинале од ветрови бури, јагуари и огнен дожд. Четвртиот бил збришан од поплава кога луѓето се претвориле во риба и се рашириле низ океанот. Откако четвртото сонце исчезнало, Ацтеките верувале дека боговите се собрале за да одлучат кој бог ќе стане следното сонце. Тие изградиле оган за да го жртвуваат следниот волонтер. Два бога - Нанахуацин и Тексизтекатл - се натпреварувале за честа. Нанахуацин, сиромав бог, билизбран затоа што можел да биде поштеден. Гордиот Тексизтекатл инсистирал да ја добие на честа, но во последен момент се двоумел. Нанахуацин покажал поголема храброст и скокна во огнот. Тексизтекатл ја стекнал својата храброст и го следел Нанахуацин, со што се создале две сонца на небото. Месечината и Сонцето биле подеднакво светли. Плашејќи се дека земјата ќе изгори под светлината на две светилници, еден од боговите фрлил зајак кон Течизтекатл, и оној што го погодил се затемнил и станал денешната Месечина. Поради тоа може да се разликува фигура на зајак на површината на Месечината. За време на полна месечина, „Зајакот на Месечината“ станува лесно видлив.

## Литература

* Esperanza Carrasco Licea & Alberto Carramiñana Alonso, "Metztli, La Luna", Diario Síntesis, 28 de Mayo de 1996

## Поврзано

* Ацтечки богови и натприродни суштества
# Геолошки топографски институт на САД

| Геолошки топографски институт на САД |
| --- |
| *United States Geological Survey* |
|  |
| Амблем |
|  |
| Службено обележје |
| Податоци за органот |
| Основан | 3 март 1879 |
| Седиште | Рестон, Вирџинија |
| Вработени | 8.670 лица (2009) |
| Годишен буџет | 1,1 милијарди долари |
| Раководител | Марша Мекнат (директор) |
| Матичен орган | Министерство за внатрешни работи |
| Мрежно место |
| usgs.gov |

**Геолошкиот топографски институт на САД** (англиски: *United States Geological Survey*, крат. **USGS**) — научна служба на владата на САД. Се заминава со проучување на топографијата на САД, нивните природни ресурси и осознавање на природните опасности што им се закануваат. Дејноста на институтот е распоредена на четири поважни полиња: биологијата, географијата, геологијата и хидрологијата. Геолошкиот топографски институт е организација задолжена за осознавање на факти и нема надлежност врз прописи и регулативи.

Како служба во состав на Министерството за внатрешни работи на САД (со сосем поинаква надлежност од македонскиот истоименик), ова е единствениот негов огранок што се занимава со научна дејност. Во институтот работат околу 8.670 лица, а седиштето се наоѓа во Рестон (Вирџинија). Поважни филијали има и во Лејквуд (Колорадо) и Менло Парк (Калифорнија).

Мотото на установата гласи „*Science for a changing world*“ („Наука за свет кој се менува“).

## Историја

Институтот е основан како одговор на извештај од Националната академија на науките со законски акт на Конгресот, донесен на 3 март 1879. Новооснованата установа била задолжена со „класификација на државното земјиште и испитување на геолошкиот состав, минералните ресурси и производите во општествена сопственост.“ Главен двигател на задачата била неопходноста од попишување на огромните површини стекнати со купувањето на Луизијана во 1803 и Американско-мексиканската војна во 1848.

При неговото основање, првиот директор на институтот, Кларенс Кинг, го составил со обединување на различни неповрзани регионални геодетски служби По кратко време на директорското место го наследил Џон Весли Пауел.

## Поврзано

* Информативен систем за географски имиња (GNIS)
* Министерство за внатрешни работи на САД
* Национална океанска и атмосферска управа
* Географија на САД

## Наводи

* Eilperin, Juliet (14 декември 2006). „USGS Scientists Object To Stricter Review Rules“. The Washington Post. Посетено на 27 декември 2007.
* Erickson, Jim (14 декември 2006). „USGS to review scientists' studies prior to publication“. Rocky Mountain News. Архивирано од изворникот 2008-01-08. Посетено на 27 декември 2007.
* Heilprin, John (13 декември 2006). „USGS scientists worry about being muzzled“. Associated Press. Посетено на 27 декември 2007.

## Надворешни врски

* Портал на USGS (англиски)
* Складиште на издадените дела и списанија на USGS Архивирано на 13 јули 2010 г. (англиски)
# Колорадо

|  |
| --- |
| **КолорадоState of Colorado |
|

|  |  |
| --- | --- |
|  |  |
| Знаме | Печат |
| *Прекар(и): The Centennial State* |
| *Гесло: Nil sine numine* |
|  |

 |
| **Службен јазик** | англиски |
| **Главен град** | Денвер |
| **Најголем град** | Денвер |
| **Површина** | 8. место |
|  - Вкупно | 269 837 км² |
|  - Широчина | 451 км |
|  - Должина | 612 км |
|  - % вода | 0,36 |
|  - Гео. ширина | 37°N до 41°N |
|  - Гео. должина | 102°03'W до 109°03'W |
| **Население** | 22. место |
|  - Вкупно | 4 301 261 |
|  - Густина | 16,01/км² (37. место) |
| **Надм. вис.** |   |
|  - Највисока точка | Маунт Елберт 4401 м |
|  - Најниска точка | Река Арикари 1010 м |
| **Влез во сојузот** | 1 август 1876 (38) |
| **Гувернер** | Бил Ритер (Д) |
| **Сенатори**  | Вејн Алард (Р) Кен Салазар (Д) |
| **Делегација на конгресот** |
| **Часовен појас** | {{{часовен појас}}} |
| **Кратенки** | CO Colo. US-CO |
| **Портал** | www.colorado.gov |

**Колорадо** е сојузна држава од САД. Се наоѓа во средишниот дел од земјата. Таа е планинска земја. Главен и најголем град е Денвер. На второ место е Колорадо Спрингс.

## Белешки
# Ревека

| Ревека |
| --- |
| *רִבְקָה* |
|  |
| Почивалиште | Махпела |
| Сопружник | Исак |
| Деца | Исав Јаков |
| Родители | Ватуил (татко) |
| Роднини | Лаван (брат) |

**Ревека** (грчки: Рεβεκκα, библиски хебрејски: רִבְקָה) — личност во книгата Битие, една од библиските прамајки, ќерка на Ватуил, сестра на Лаван, жена на Исак и мајка на браќата близнаци Исав и Јаков.

Ревека била во Харан, градот Нахоров, кога Авраам го замолил својот слуга Елиезер да му најде жена на Исак. Елиезер ја донел Ревека, која била убава и привлечна. И покрај тоа што подоцна била опишана како честољубива и алчна, Исак длабоко ја сакал. Ревека се борела со неплодност 20 години додека Бог не ја благословил со две деца, Исав и Јаков. И покрај тоа што бил близнак, Исав бил признаен како првороден. Ревека била наклонета кон Јаков и смислила план да го измами постариот и слепиот Исак да му го даде првородениот благослов на Јаков. Набргу потоа го испратила Јаков во домот на Ватуил за да го избегне гневот на Исав и никогаш повеќе не го видела. По 20 години, Јаков се вратил во Ханан, за да ја најде мајка си мртва во семејната гробница.

## Наводи

## Надворешни врски

* Nicholas Poussin's "Rebecca at the Well"